Moskov

**Moskov**, **Москва** *Moskva* e rusianeg ( ), eo kêr-benn Kevread Rusia. E lodenn europat Rusia emañ, war ribl ar stêr Moskva. Brasañ kêr ar Stad eo gant 13&nbsp;010&nbsp;112 a dud hervez an niveradeg graet e 2021 (21&nbsp;534&nbsp;777 a dud en tolead kêr).

Ur roll hep he far he deus c'hoariet Moskov en Istor Rusia. Bez' eo bet kêr-benn Priñselezh Veur Moskov ha hini Impalaeriezh Rusia betek an *tsar* Pêr I a lakaas Sankt-Peterbourg da vezañ ar gêr-benn nevez. Kêr-benn e voe Moskov a-nevez e 1918 er Republik sokialour soviedel yaouank ha goude en Unaniezh ar Republikoù Sokialour ha Soviedel.

Statud ur gêr gevreadel zo ganti. En Oblast Moskov emañ daoust da vezañ dizalc'h dioutañ war an dachenn velestradurel. Enni emañ staliet ar galloud politikel, ekonomikel ha skolveuriek. Meur a savadur brudet a ziskouez kement-se, lod anezho war roll lec'hiadoù glad bedel UNESCO : palez ar C'hremlin m'emañ prezidant Rusia, Iliz-Veur Sant-Bazil, al Leurgêr Ruz, Iliz-Veur Krist ar Salver ha skraberioù-oabl Stalin. Div gambr Parlamant Rusia zo ivez : an Douma ha Kuzul ar C'hevread. Manati Danilov eo sez Iliz Ortodoks Rusia.

## Lec'hanvadurezh
*Москва* eo anv ar stêr Moskva ; e rusianeg kozh e talveze гра́д Моско́в *Hrád Moskóv* kement hag "ar gêr war ribl ar stêr Moskva". Meneget e voe Moskov evit ar wech kentañ e 1147 gant Youri Dolgoroukiy en e lizher da briñs Novgorod-Severski, ouzh e c'hervel "da zont d'am gwelout, ma breur, e Moskov"; «&nbsp;москвич&nbsp;» *Maskvitch* a vez graet eus hec'h annezidi e rusianeg.
; E brezhoneg
Moskov eo e stumm ofisiel, daoust da lod tud ober gant *Moskou* diwar skouer ar galleg *Moscou* ; Jarl Priel a reas gant Moskov en e oberenn *[[Va Buhez e Rusia]]* e 1955.

## Istor
E 1156 e c'hourc'hemennas ar priñs Youri Dolgoroukiy a Rostov sevel ur voger goad, ar C'hremlin, hag a voe ret adsevel meur a wech evit gwareziñ ar gêr a oa war eskoriñ. Goude bezañ bet dizalbadet ha peurzevet kêr ha bet lazhet he annezidi gant ar Vongoled e 1237–38 e voe adsavet Moskov, a zeuas da vezañ kêr-benn priñselezh Vladimir-Souzdal e 1327. En argrec'h d'ar stêr Volga emañ kêr, ar pezh a gendaolas d'he c'hresk ingal. Dont a reas da vezañ Dugelezh Veur Moskov, ur briñselezh vleunius a sachas kalz tud eus Rusia a-bezh.

Gant Ivan I Kalita e kemeras Moskov lec'h Tver evel kreizenn bolitikel Vladimir-Souzdal ha dastumer tailhoù evit an Impalaeriezh Vongol. P'edo o paeañ un truaj bras d'ar *[[Khan|c'han]]* e c'hounaas Ivan ur goulezad bras : ne oa ket rannet Moskov etre e vibien hogen lezet d'an hini henañ, er c'hontrol d'ar priñselezhioù all. Kreskiñ a eure an enebiezh ouzh ar vestroni estren. E 1380 e voe ar priñs Dimitri Donskoi a Voskov e penn ul lu rusian unanet ha trec'h e voe war Tatared ar Vostad Aour en Emgann Koulikovo. Ne voe ket krennus en emgann avat, ha daou vloaz goude e voe preizhet Moskov gant ar *c'han* Tokhtamysh. E 1480 e teuas a-benn an *tsar* Ivan III da zieubiñ ar Rusianed eus reoladur an Datared. Dont a reas Moskov da vezañ kreiz ar galloud e Rusia.

E 1571 e voe preizhet Moskov adarre, gant Khanat Krimea ar wech-se. Devet e voe pep tra estreget ar C'hremlin.

## Douaroniezh
### Hin
Un hin gevandirel c'hleb eo hini Moskov. Tomm ha gleb e vez en hañv, yen ha hir e vez ar goañvezhioù. Gallout a ra ar gwrezverk sevel ha diskenn eus 15°C da 30°C en hañv hag eus -25°C da zreist 0°C er goañv. E-pad an amzer c'hor en hañv 2010 e oa bet tizhet ar rekord a 39°C d'an 29 a viz Gouere e kreiz-kêr hag en aerborzh Domodedovo. Ar rekord a yenijenn a oa bet tizhet e miz Genver 1940 gant -42.2°C. Erc'h a vez e-pad etre tri ha pemp mizvezh bep bloaz ; kregiñ a ra da ober e miz Du, ha teuziñ a ra e miz Ebrel. E dibenn miz Genver/miz C'hwevrer e vez ar mareadoù yenañ ; miz Gouere eo ar miz tommañ.

### Poblañs
*13 010 112 a dud a oa o vevñ e Moskov hervez an niveradeg e 2021.

Moscow population pyramid 2021.svg

## Relijion
Ar relijion ortodoks eo an hini bennañ e Moskov. Relijionoù all a vez disklêrier gant Moskoviz : an islam, ar rodnoveri, ar brotestantiezh, ar gatoligiezh, kredenn gozh an Ikiz Ortodoks, ar voudaegezh hag ar yuzevegezh.

Kêr-benn Iliz Ortodoks Rusia eo Moskov, gant patriark Moskov er penn anezhi, a zo o chom e manati Danilov.

## Sevenadur hag arzoù
Brudet eo C'hoariva Bolchoi dre ar bed evit e arvestoù barrez. Ret eo menegiñ ivez Choariva Malyi, hini Vakhtangov ha C'hoariva Arz Moskov. Sirkoù zo ivez, ha kalz salioù sinema. E-touez ar mirdioù brudetañ emañ Palier Tretiakov, Mirdi Arzoù-kaer Pouchkin ha Mirdi Istor ar Stad.

## Treuzdougen

Pemp aerborzh etrebroadel zo e Moskov : Sheremetyevo (SVO), Domodedovo (DME), Vnukovo (VKO), Zhukovsky (ZIA) hag Ostafyevo (OSF)) ; un aerborzh broadel nemetken zo : Bykovo (BKA), na gas nemet da Voskov ha da Rusia.

Nav forzh-houarn bras (возкал*vokzal* e rusianeg) zo e Moskov :

Drezo e c'haller mont da galz kornioù en Europa hag en Azia, da skouer gant an Treuzsiberian holl-vrudet. An holl diez-gar-se zo tost da greiz-kêr ha kenereet gant linenn 5 ar metro, kelc'hiek he stumm. Ar bannlev (пригород *prigorod*) ha kêrioù tost zo kenereet gant an tren tredan anvet электричка *elektrichka*. Tiez-gar bihanoc'h zo ivez.

Daou dremenva zo e Moskov war ribl ar stêrioù Moskva hag Oka, evit an dudi dreist-holl. Ur ganol a gas d'ar stêr Volga.

E 1935 e voe digoret e linenn gentañ Metro Moskov (Московского Метрополитена *Moskovskogo Metropolitena*). Bremañ ez eo ur rouedad a 188 arsavlec'h. Unan eus donañ ha brasañ metroioù ar bed eo, implijet gant tro-dro da 10 milion a dud bemdez. Anavezet e vez evel unan eus arouezioù kêr abalamour d'e ginklerezh pinvidik ha liesseurt.

Ur rouedad stank busoù, trollebusoù ha trammgirri zo ivez, ouzhpenn d'un tren unroudenn zoken. Marc'hoù-houarn emservij anvet *Velobike* a zo kinniget da Voskoviz abaoe 2013.

Ouzhpenn 2.6 milion a girri a vez e kêr bemdez. Mell stankadegoù a gaver er bloavezhioù diwezhañ. Ur bern taksioù a zo ivez. Cheñchet en deus kalz ar servij-mañ er bloavezhioù diwezhañ abalamour d'an arloadoù implijet gant an dud war o hezoug : Yandex Taxi, Uber...

## Tud vrudet ganet e Moskov

Dmitri Donskoy.jpg|Dmitri Donskoi priñs meur Moskov (1350-1389).
Ivan III of Russia 3.jpg|Ivan III Rusia tsar.
Michail I. Romanov.jpg|Mikael tsar.
Peter der-Grosse 1838.jpg|Pêr ar Meur tsar.
Louis Caravaque, Portrait of Empress Anna Ioannovna (1730).jpg|Anna Rusia tsarez.
Suvorov Alex V.jpg|Aleksandr Souvorov milour (1730-1800).
Alexander Pushkin 2013-10-06 17-38.jpg|Aleksandr Pouchkin barzh ha romantour (1799-1837).
Mikhail lermontov.jpg|Mic'hail Lermontov barzh ha romantour (1814-1841).
Herzen ge.png|Aleksandr Herzen skridarnodour (1812-1870).
Alexander II of Russia photo.jpg|Aleksandr II tsar.
Fyodor Mikhailovich Dostoyevsky 1876.jpg|Fedor Dostoievski romantour (1821-1881).
Sofja Wassiljewna Kowalewskaja 1.jpg|Sofia Kovalevskaia matematikourez (1850-1891).
Stanislavski.jpg|Konstantin Stanislavski komedian ha kelenner arz ar c'hoariva (1863-1938).
Vassily-Kandinsky.jpeg|Vassily Kandinsky livour (1866-1944).
Skrjabin Alexander.jpg|Aleksandr Skriabin pianour ha sonaozer (1871-1915).
Boris Pasternak in youth.jpg|Boris Pasternak skrivagner (1890-1960).
Tsvetaeva.jpg|Marina Tsvetaeva barzez (1892-1941).
Alexandre Alekhine Color.jpg|Aleksandr Alec'hin c'hoarier echedoù (1892-1946).
Vera Menchik 1933.jpg|Viera Menchik c'hoarierez echedoù (1906-1944).
Sergey Mikhalkov.jpg|Sergei Mic'halkov barzh ha skrivagner (1913-2009).
Виталий Лазаревич Гинзбург.jpg|Vitaly Ginzburg fizikour (1916-2009).
RIAN archive 25981 Academician Sakharov.jpg|Andrey Sac'harov fizikour (1921-1989).
Bundesarchiv Bild 183-R1202-0019, Berlin, Palast der Republik, Bulat Okudshawa cropped.jpg|Boulat Okoudjava kaner ha sonaozour (1924-1997).
Maya Plisetskaya 2011.jpg|Maia Plissetskaia korollerez (1925-2015).
Russia-2001-stamp-Yevgeny Leonov.jpg|Evgeni Leonov aktour (1926-1994).
LevYashin.JPG|Lev Yachin melldroader (1929-1990).
Людмила Георгиевна Зыкина.jpg|Lioudmila Zykina kanerez (1929-2009).
Vladimir Vysotsky.jpg|Vladimir Vysotsky kaner (1938-1980).
Russia-2001-stamp-Andrei Mironov.jpg|Andrei Mironov aktour (1941-1987).
RIAN archive 378862 Alla Pugacheva (cropped).jpg|Alla Pougatcheva kanerez (1949-).
Lavrov-Kerry (cropped).jpg|Sergei Lavrov politikour (1950-).
Sergey Brin cropped.jpg|Sergey Brin (1973-) kenziazezer Google.
Marat Safin (2794136084).jpg|Marat Safin c'hoarier tennis (1980-).
.

## Darempredoù etrebroadel
### Gevellerezh

### Emglevioù a vignoniezh ha kenlabour

### Emglevioù torr
Eizh kêr o deus torret o liammoù gant Moskov a-c'houde aloubadeg Ukraina gant Rusia e 2022.

## Notennoù ha daveennoù